അഫ്ഗാനില് നിന്നെത്തിയവര്ക്ക് ആശ്വാസ വാര്ത്ത ഒരു വര്ഷത്തെ താമസ വിസ ലഭിക്കുമെന്ന് കേന്ദ്രം ന്യൂഡല്ഹി: കാബൂളില് നിന്ന് രക്ഷാദൗത്യത്തിലൂടെ ഇന്ത്യയിലെത്തിച്ച അഫ്ഗാന് പൗരന്മാര്ക്ക് താമസ വിസ നല്കുമെന്ന് കേന്ദ്ര സര്ക്കാര്. ഇതിന് ഒരു വര്ഷത്തെ കാലാവധി ഉണ്ടാകുമെന്നും പിന്നീട് വിസ നീട്ടാനാകുമെന്നും കേന്ദ്ര ആഭ്യന്തര മന്ത്രാലയം അറിയിച്ചു. നിലവില് ഒരുമാസത്തെ വിസ കാലാവധി കഴിയാന് നില്ക്കുന്നവര് പരിഭ്രാന്തരാകേണ്ടെന്നും മറ്റ് നടപടിക്രമങ്ങള് കൂടാതെ തന്നെ അവര്ക്ക് താമസ വിസ ലഭിക്കുമെന്നും അധികൃതര് വ്യക്തമാക്കി. അതേസമയം പാകിസ്താന്, ബംഗ്ലാദേശ്, അഫ്ഗാനിസ്താന് എന്നിവിടങ്ങളിലെ ന്യൂനപക്ഷ സമുദായങ്ങളായ ഹിന്ദു, സിഖ്, ബുദ്ധ, പാഴ്സി, ക്രിസ്ത്യന് എന്നീ വിഭാഗങ്ങള്ക്ക് ദീര്ഘകാല വിസ നല്കും. ദീര്ഘകാല വിസ വിസ ലഭിക്കുന്നവര് ഇന്ത്യയില് ഏഴ് വര്ഷം നില്ക്കുകയാണെങ്കില് പൗരത്വത്തിനായി അപേക്ഷിക്കാമെന്നും കേന്ദ്രം അറിയിച്ചു. എന്നാല് താമസ വിസക്കാര്ക്ക് ഇന്ത്യന് പൗരത്വത്തിന് അപേക്ഷിക്കാന് 12 വര്ഷം കഴിയണം. കൂടാതെ ഒടുവിലത്തെ വര്ഷം മറ്റ് രാജ്യങ്ങളിലേക്ക് യാത്ര ചെയ്യാതിരിക്കുകയും വേണമെന്ന് മാര്ഗനിര്ദേശങ്ങളില് പറയുന്നു. കാബൂളില് താലിബാന് ഭരണം പിടിച്ചെടുത്ത ഓഗസ്റ്റ് 15ന് ശേഷം ആകെ 53 അഫ്ഗാന് പൗരന്മരാണ് ഇന്ത്യയിലെത്തിയത്. ഇതില് 34 പുരുഷന്മാരും 9 സ്ത്രീകളും പത്ത് കുട്ടികളുമുണ്ട്. ഇവരില് 28 പേര് മുസ്ലീം സമുദായക്കാരും മറ്റുള്ളവര് സിഖുക്കാരുമാണ്.